stanford-oval/wikipedia huggingface dataset:
משלחת האיחוד האירופי לסיוע במעבר רפיח
רקע

ציר פילדלפי, המקשר בין מצרים לרצועת עזה, הוא מעבר הגבול היחיד של רצועת עזה עם מדינה שאינה ישראל, הוא נמצא על גבול מצרים-רצועת עזה. בעקבות נסיגת צה"ל מרצועת עזה ב-2005 והעברת השליטה ברצועה לרשות הפלסטינית וסגירת מעבר רפיח לאחר מכן, נבלמו יחסי הסחר של רצועת עזה עם מצרים השכנה. בהתחשב בחששות ישראליים הקשורים לביטחון בנוגע להעברת השליטה במעבר הגבול לרשות הפלסטינית (העברות נשק אפשריות והחזרה ללא עכבות של מנהיגים קיצוניים ומחבלים), המטרה המוצהרת של האיחוד האירופי הייתה לספק נוכחות של צד שלישי במעבר הגבול על מנת לשתף פעולה עם מאמצי בניית המוסדות של הנציבות האירופית ולבניית אמון בין ממשלת ישראל לרשות הפלסטינית.
משלחת האיחוד האירופי למעבר רפיח היא משלחת אזרחית לא חמושה, המורכבת בעיקר משוטרים, אנשי משמר הגבול וקציני מכס. במקור היא יועדה לבצע את משימתה ברצועת עזה במתחם שנבנה במיוחד במעבר רפיח, כאשר מטה המשלחת היה אמור להיות בעיר עזה. עם זאת, בשל שיקולי ביטחון, המטה ממוקם כיום בתל אביב, לשם עבר מאשקלון. לנציגות יש גם משרד שטח בעיר עזה.
מספר העובדים הצטמצם במידה ניכרת. למרות השעיית הפעילות במעבר רפיח ביוני 2007, המשלחת של האיחוד האירופי שמרה על יכולתה להתפרס מחדש במעבר רפיח אם יהיה בכך צורך. הנציגות מקיימת קשר עם הצדדים השונים באופן שוטף ובמישור המבצעי.
משימות

המשימות של משלחת האיחוד האירופי למעבר רפיח הן:
מעקב, אימות והערכה פעילה של ביצועי הרשות הפלסטינית בכל הנוגע ליישום הסכמי המסגרת, הביטחון והמכס שנחתמו בין הצדדים על הפעלת מעבר רפיח.
תרומה, באמצעות חונכות, לבניית היכולת הפלסטינית בכל ההיבטים של ניהול הגבולות ברפיח.
תרומה לקשר בין הרשויות הפלסטיניות, הישראליות והמצריות בכל ההיבטים הנוגעים לניהול מעבר רפיח.
האיחוד האירופי רואה חשיבות בשמירה על הרלוונטיות של ה-AMA, ותפקיד הצד השלישי של האיחוד האירופי, והוא מוכן לפריסה מחדש של המשלחת לנקודת המעבר אם התנאים המדיניים והביטחוניים יאפשרו זאת. מעבר גבול רפיח נפתח על ידי מצרים ב-28 במאי 2011, ומאז פועל מחוץ לתחום ה-AMA.
היסטוריה

המשלחת הוקמה ב-24 בנובמבר 2005, כחודשיים וחצי לאחר סיום ביצוע תוכנית ההתנתקות, מתוך מטרה לעקוב אחר פעולות במעבר רפיח שבין רצועת עזה למצרים, בהתאם לעקרונות המוסכמים למעבר רפיח מ-15 בנובמבר 2005, חלק מהסכם תנועה וגישה (אנ') (AMA), שנחתם על ידי ישראל והרשות הפלסטינית. כאשר המשלחת נפרסה לראשונה, היא כללה בערך 70 אנשי צוות, כולל צוות אבטחה מיוחד.
עד 2007, משגיחי המשלחת של האיחוד האירופי במעבר רפיח השתמשו במעבר כרם שלום כדי להגיע למעבר רפיח. המשלחת עמדה בראש משרד הקישור בכרם שלום שקיבלה וידאו ונתונים בזמן אמת של פעילויות במעבר רפיח. הפיד החי התקבל גם על ידי צגים ישראלים. משרד הקישור נפגש בקביעות כדי לבחון את יישום העקרונות המוסכמים למעבר רפיח, כדי לפתור כל מחלוקת הנוגעת להסכם ולבצע משימות אחרות המפורטות בו. משרד הקישור אויש על ידי קצינים מהאיחוד האירופי, הרשות הפלסטינית וצה"ל.
ב-13 ביוני 2007, לאחר השתלטות חמאס על רצועת עזה, הכריז ראש הנציגות של המשלחת על השעיה זמנית של הפעולות במעבר, מכיוון שהרשות הפלסטינית לא יכלה לספק אבטחה לפקחי האיחוד האירופי. במהלך 19 החודשים שבהם נכחו פקחי האיחוד האירופי במסוף (מסוף נובמבר 2005 ועד יוני 2007), בסך הכל השתמשו במעבר כמעט 450,000 איש, עם ממוצע של כ-1,500 איש ביום. מאז 2007 לאיחוד האירופי יש מדיניות של אי מגע עם חמאס.
באוקטובר 2014 המשלחת של האיחוד האירופי לרפיח השיקה את "פרויקט ההיערכות של הרשות הפלסטינית", שמטרתו לשפר את יכולות הרשות לפריסה מחדש מהירה במעבר רפיח ולהגביר את המנהל הכללי לגבולות ומעברים של הרשות הפלסטינית, וכן להכשירה לפעול על פי סטנדרטים בינלאומיים, מתוך מטרה שבעתיד הרשות הפלסטינית תתפעל את המעבר ברגע שהמצב יאפשר זאת. בשנת 2015 החלה המשלחת ביישום התוכנית.
ב-1 ביולי 2015, נטלינה צ'אה מונתה לראשת המשלחת של האיחוד האירופי לרפיח על ידי הוועדה המדינית והביטחונית של האיחוד האירופי. במהלך 2015 הנציגות הייתה מאוישת באופן חלקי בלבד. מועצת האיחוד האירופי הביעה את נכונות האיחוד להפעיל מחדש את המשלחת ברגע שהתנאים המדיניים והביטחוניים יאפשרו זאת. נכון לשנת 2015, אף אחד מהצדדים שהיו שותפים להסכם ב-2005 (הרשות הפלסטינית וישראל) לא ביקש רשמית מהאיחוד האירופי להפעיל ולפרוס מחדש את משלחת האיחוד האירופי ברפיח.
ראו גם

כרם שלום
מעבר רפיח
הערות שוליים

1 2 3  FAQs (אורכב 18.11.2015 בארכיון Wayback Machine). EU BAM Rafah. Accessed September 2015
↑  Khalid Amayreh (23 ביוני 2006). "Hamas threatens to end Rafah deal". Al Jazeera. נבדק ב-6 באוגוסט 2012. {{cite web}}:  (עזרה)
↑  ראש המשלחת הפלסטינית: הוסכם על פתיחת המעברים, באתר וואלה, 16 באוגוסט 2014
↑  POLITICAL AND SECURITY COMMITTEE DECISION extending the mandate of the Head of Mission of the European Union Border Assistance Mission for the Rafah Crossing Point (EU BAM Rafah) (EU BAM Rafah/1/2016)
↑  Council Conclusions on the Middle East Peace Process, point 4. Council of the European Union, 20 July 2015
מערכת בקרת שכבת הגבול

מטוס F-4 פנטום ממריא עם מדפים קטנים יחסית שיעילותם משופרת בעזרת מערכת BLCS.
מערכת בקרת שכבת הגבול (באנגלית: Boundary Layer Control System, בראשי תיבות: BLCS) היא מערכת המותקנת לרוב על גבי הכנפיים או משטחי ההיגוי והמשפרת ביצועים אווירודינמיים על ידי שיפור זרימת האוויר בשכבת הגבול על גבי הכנף באמצעים פניאומטיים כגון הזרמת אוויר או שאיבתו מעל גבי הכנף.
אמצעי להזרמת אוויר על גבי הכנף מכונה כנף מבוקרת זרימה (באנגלית: Circulation Control Wing (אנ'), בראשי תיבות: CCW) בעוד אמצעי להזרמת אוויר על גבי המדפים נקרא מדף סילון (באנגלית: Jet Flap או Blown Flap (אנ')).
בעוד המושג Boundry Layer Conrol חל על כל אמצעי השליטה הפניאומטיים, המושג בקרת זרימה למינרית (באנגלית: Laminar Flow Control, בראשי תיבות: LFC) חל בדרך כלל על מערכות הכוללות שאיבה. עיצוב כנף המשלב מערכת LFC ועיצוב כנף יעיל לשיוט מכונה בקרת זרימה למינרית היברידית (באנגלית: Hybrid Laminar Flow Control, בראשי תיבות: HLFC).
רקע

זרימה על גבי השפה העליונה של הכנף ומתחילה כלמינרית (חלקה ואחידה) אבל החיכוך בין שכבת הגבול למעטה הכנף מושך את האוויר איתה וזרימת האוויר מאטה, בנקודה מסוימת האוויר על גבי הכנף עוצר (מה שמכונה סטגנציה) ומהנקודה הזאת האוויר בשכבת הגבול הופך למערבולתי.
זרימה מערבולתית זאת גורעת מהעילוי ומוסיפה לגרר המושרה. וכך גורעת מביצועי כלי הטיס כגון הגדלת מהירות ההזדקרות, הקטנת ביצועי השיוט וכדומה.
מערכות המזרימות אוויר

אחת השיטות העיקריות לבקרה על מעטפת הגבול היא הזרמת אוויר על גבי הכנפיים או המשטחים לשיפור ביצועייהם. המערכות משתמשות באפקט הקונאדה בו אוויר הזורם על גבי משטח קמור, יצמד למשטח ויתעקל יחד איתו. הזרמת אוויר על גבי הכנפיים, אם כן יצמידו זרימת אוויר במצב בו זרימת אוויר חיצוני תיפרד.
הזרמת אוויר על גבי מדפים מגבירים בפועל את ויעילותם. כלומר מדפים אלו יאפשרו טיסה במהירות נמוכה יותר ממדפים רגילים בעלי אותו גודל. לחלופין, מאפשר הקטנת המשטח ושמירה על יעילותו. כאמור, תכונה זאת שימושית מאוד למטוסים בעלי מהירות הזדקרות גבוה גם עם מדפים סטנדרטיים, או מטוסים המתוכננים לפעילות משטחים מוגבלים ועל כן כוללים יכולת המראה ונחיתה קצרים.
מערכות אלו משתמשות באוויר המנוקז משלב המדחס של מנועי הסילון של המטוס או מנוע עזר (דוגמת APU) או מפוח חשמלי נפרד. במשטחים קבועים הזרמת אוויר מתבצעת דרך חרירים, אלו לעיתים יהיו צמודים למחוללי מערבולות. על גבי משטחים נעים, במיוחד על גבי מדפים האוויר יוזרם דרך תעלה המותקנת לרוחב מוטת המשטח ובצמוד לציר התנועה שלו. התעלה תכלול פתחים שיזרמו אוויר על גבי המשטח לכל אורכו.
מערכות המזרימות אוויר > בקרת טיסה מבוקרת זרימה

מערכות BLCS פוטנציאלית מסוגלים להחליף את מרבית אם לא כל משטחי ההיגוי בכנפי המטוס על ידי הזרמת אוויר באזורים שונים ובעוצמות משתנות. מערכת זאת מסוגלת לשפר את חמקנות כלי הטיס על ידי השמטת משטחי היגוי הפולשים מחוץ לגוף כלי הטיס. עם זאת, מערכת כזאת תדרוש צנרת פניאומטית נרחבת, מנוע מפוח נפרד, ומערכת שסתומים מורכבת המבוקרת על ידי מחשב.
מערכות השואבות אוויר > בקרת זרימה למינרית

מערכת בקרת זרימה למינרית (LFC) משפרת ביצועי כנף על ידי שאיבת שכבת הגבול הקרובה למעטה בעזרת חרירים במעטה הכנף המחוברים למערכת וואקום. מערכות LFC לא מיועדות לשיפור ביצועי כנף בקצה מעטפת הטיסה כגון מערכות מדף סילון וכדומה, אלא מייעלות ביצועים במתאר שיוט ובמיוחד בטיסות ארוכות טווח בהן העלייה בביצועים מתעלה על מחיר המערכת, מורכבותה ומשקלה.
מערכות השואבות אוויר > בקרת זרימה למינרית היברידית

מערכת בקרת זרימה למינרית היברידית (HLFC) משלבת מערכת LFC עם עיצוב כנף ייחודי המייצר מדרג לחצים מאוד חלק וספציפי (באנגלית: Natural Laminar Flow, בראשי תיבות NLF). כנף NLF אמנם מייצרת ביצועים טובים בשיוט בכנפיים עם זווית משיכה מתונה, אבל בכנפיים עם זווית משיכה גדולה יותר מייצר ביצועים בלתי קבילים ולכן מעדיפים לשלב בין מערכת LFC וכנף NLF. כאמור, מערכת זאת משפרת ביצועים בתנאי שיוט.
ראו גם

מערכת בקרת טיסה
קנארד
הערות שוליים

↑  Max Kingsley-Jones, FARNBOROUGH: Aero secrets of Boeing’s new Dreamliner, www.flightglobal.com, ‏18 ביולי 2014. (ארכיון)
מטוס B-18 עם פנל ניסיוני עם חרירים השואבים את שכבת הגבול. בניסוי של ה-NACA בשנת 1941.
אב-הטיפוס השני של ה-F-16XL בשירות נאס"א עם מערכת LFC למהירויות על-קוליות המותקנת על כנף שמאל.
התרשים מעלה מציג התנהגות האוויר בשכבת הגבול בחמש נקודות: נקודות 1 עד 3 אזורי זרימה למינרית כאשר זרימת האוויר מאטה בהדרגה. בנקודה 4 קוראת הסטגנציה בה זרימת האוויר עוצרת. בנקודה 5 זרימת האוויר נהיית מערבולתית ונעה יחד עם הכנף.
תרשים של הבלקבורן בקניר המציג את אמצעי ה-BLCS. אוויר מוזרם בשפת ההתקפה של כנפי המטוס ומייצבי הגובה (CCW) וכן אוויר מוזרם על גבי המדפים (מדף סילון).
תרשים המדגים פעולת מערכת BLCS במדפים הכוללת תעלה לאורך המדף עם פתחים בשפה העליונה עם אוויר הנצמד למדף ומשפר את יעילותו.
מקבילים מדורגים

מתעמלת על מקבילים מדורגים
מקבילים מדורגים
מקבילים מדורגים (באנגלית: Uneven bars) הם אחד מארבעת המכשירים עליהם מתחרות נשים בהתעמלות מכשירים. זהו המכשיר השני, אחרי שולחן קפיצות, בסדר המכשירים האולימפי.
מבנה ומידות

המקבילים המדורגים עשויים מסגרת ברזל עם שני בדים עשויים פיברגלס ומצופים בעץ. הבדים, אחד גבוה והשני נמוך, להבדיל ממכשיר המקבילים של הגברים בו הבדים באותו הגובה וקרובים אחד לשני. המרחק בין הבדים במקבילים המדורגים ניתן לשינוי בתוך מגבלות החוקה הבינלאומית.
המידות של המכשיר מובאות כפי שנקבעו בחוקת ההתעמלות על ידי פדרציית ההתעמלות הבינלאומית (Fédération Internationale de Gymnastique - FIG):
גובה:
בד עליון: 241 ס"מ
בד תחתון: 161 ס"מ
רוחב המקבילים (אורך הבדים): 240 ס"מ
מרחק בין הבדים (באלכסון): 130-180 ס"מ
קוטר כל בד: 4 ס"מ
התרגיל

תרגיל המקבילים מורכב מאלמנטים תנופתיים אשר מתבצעים על כל אחד מהבדים תוך מעברים ביניהם. התרגיל מתחיל בעליה למכשיר ומסתיים בירידה, שלרוב מתבצעת מהבד העליון. השיפוט מתחיל מרגע הנגיעה במכשיר ומסתיים בנחיתה של המתעמלת.
תרגיל המקבילים צריך להכיל את המרכיבים הבאים:
אלמנט מעבר במעוף מהבד העליון לתחתון ולהפך
אלמנט עם מעוף שמתחיל ומסתיים באותו הבד
לפחות שתי אחיזות שונות
אלמנט עם סיבוב קרוב לבד
אלמנט ללא מעוף שמשלב סיבוב (לדוגמה סיבוב בעמידת ידיים)
אלמנט ירידה
חוקים וניקוד

החוקים ודרגות הקושי נקבעים על ידי פדרציית ההתעמלות הבינלאומית, ומשתנים אחת לכמה שנים, בדרך כלל אחרי אולימפיאדה.
הציון מבוסס על רמות קושי של האלמנטים, ביצוע, טכניקה וחיבורים של האלמנטים. שגיאות ביצוע, רמת קושי נמוכה, נפילות, עצירות, תנודות מיותרות, נגיעות מיותרות במכשיר, צעדים בנחיתה ושגיאות נוספות יגרמו להורדה בציון. לכל שגיאה יש טווח הורדות מותר. השופט הוא שקובע על פי ראות עיניו, בהתאם לגודל השגיאה, כמה להוריד.
חוקים וניקוד > חוקים מיוחדים למכשיר

מותר למתעמלות לשים עוריות או לחבוש את הידיים. על הבד מותר למרוח מגנזיום או מים ומגנזיום כדי למנוע החלקה.
בניגוד למכשיר המתח והטבעות אצל הגברים, על המתעמלת לעלות ללא עזרה למכשיר. העלייה יכולה להיות מפשוטה ועד קשה, לבד העליון או התחתון. לצורך העלייה מותר להשתמש במקפצה ואף לרוץ כדי לקבל תנופה. העלייה נחשבת לחלק מהתרגיל, כלומר נשפטת.
מרגע שהתחיל התרגיל אסור למאמן להיות על הפודיום (סביבת המכשיר), אלא במקרה והמתעמלת מבצעת אלמנט עזיבה. במקרה של נפילה מאלמנט כזה, מותר למאמן לתפוס את המתעמלת.
בכל נפילה מהמכשיר, יש למתעמלת 30 שניות לעלות ולהמשיך את התרגיל, אם לא עלתה בפרק זמן זה, התרגיל מופסק. בזמן 30 השניות, מותר למתעמלת לסדר את העוריות או למרוח מגנזיום על הידיים או על הבדים.
הזוכות בתרגיל המקבילים המדורגים במשחקים האולימפיים

תרגילי המקבילים המדורגים הם חלק מתחרויות האולימפיות מאז אולימפיאדת הלסינקי (1952). האלופה האולימפית הראשונה הייתה מרג'יט קורונדי מהונגריה.
הזוכות בתרגיל המקבילים המדורגים במשחקים האולימפיים > האלופות האולימפיות

| אולימפיאדה | מדינה | אלוף |
| --- | --- | --- |
| אולימפיאדת הלסינקי (1952) | הונגריה הונגריה | מרג'יט קורונדי |
| אולימפיאדת מלבורן (1956) | הונגריה הונגריה | אגנס קלטי |
| אולימפיאדת רומא (1960) | ברית המועצות ברית המועצות | פולינה אסטקווה |
| אולימפיאדת טוקיו (1964) | ברית המועצות ברית המועצות | פולינה אסטקווה |
| אולימפיאדת מקסיקו סיטי (1968) | צ'כוסלובקיה צ'כוסלובקיה | ורה צ'סלבסקה |
| אולימפיאדת מינכן (1972) | גרמניה המזרחית גרמניה המזרחית | קארין ג'אנז |
| אולימפיאדת מונטריאול (1976) | רומניה רומניה | נדיה קומנץ' |
| אולימפיאדת מוסקבה (1980) | רומניה רומניה | מקסי גנוק |
| אולימפיאדת לוס אנג'לס (1984) | הרפובליקה העממית של סין  סין ארצות הברית ארצות הברית | מא יאנגהונג  גוליאן מקנמארה |
| אולימפיאדת סיאול (1988) | רומניה רומניה | דניאלה סיליבאש |
| אולימפיאדת ברצלונה (1992) | הרפובליקה העממית של סין  סין | לו לי |
| אולימפיאדת אטלנטה (1996) | רוסיה רוסיה | סבטלאנה חורקינה |
| אולימפיאדת סידני (2000) | רוסיה רוסיה | סבטלאנה חורקינה |
| אולימפיאדת אתונה (2004) | צרפת צרפת | אמילי לה-פנק |
| אולימפיאדת בייג'ינג (2008) | הרפובליקה העממית של סין  סין | חה קשין |
| אולימפיאדת לונדון (2012) | רוסיה רוסיה | אליה מוסטפינה |
| אולימפיאדת ריו דה ז'ניירו (2016) | רוסיה רוסיה | אליה מוסטפינה |
ראו גם

קורה
קרקע
קפיצות
נסטיה ליוקין בתרגיל מעבר מבד עליון לבד תחתון כשמאמנה (שהוא גם אביה), ולרי ליוקין, ברקע
קארין ג'אנז, אלופה אולימפית משנת 1972, במכשיר המקבילים המדורגים
מנהרת ברוקלין בטרי

| --- | --- |

 מידע כללי
 סוג:  מנהרת אגרה 
 על שם:  ברוקלין 
 מיקום:  ניו יורק 
 מדינה:  ארצות הברית 
 בעלים:  ניו יורק 
 מפעיל:  רשות המנהרות וגשר טריבורו 
 הקמה ובנייה
 תקופת הבנייה:  ?–1971
 תאריך פתיחה רשמי:  1950 
 אדריכל:  Ole Singstad 
 מידות
 אורך:  2,779 מ' 
 קואורדינטות:  40°41′45″N 74°00′49″W﻿ / ﻿40.695833°N 74.013611°W﻿ / 40.695833; -74.013611
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימנהרת ברוקלין בטרי(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימנהרת ברוקלין בטרי(למפת מנהטן רגילה) מנהרת ברוקלין בטרי(למפת מנהטן מוגדלת) מנהרת ברוקלין בטרי
 
מנהרת ברוקלין בטרי (באנגלית: Brooklyn-Battery Tunnel) היא מנהרה החוצה את האיסט ריבר ומחברת בין רובע ברוקלין לרובע מנהטן בעיר ניו יורק.
המנהרה עוברת מתחת לגברנרז איילנד אך לא מאפשרת יציאה אל האי.
המנהרה מורכבת משתי מנהרות צמודות, שאורך כל אחת מהן הוא 2,779 מטרים, ובכל אחת שני נתיבים לכלי רכב. המנהרה היא הארוכה במנהרות כלי הרכב שבצפון אמריקה.
הקמת המנהרה

לאחר שרוברט מוזס, ראש רשות גשר טריבורו איחד את הרשות עם רשות המנהרות והפך אותן לרשות אחת, הציע להקים קישור באמצעות גשר בין ברוקלין ומנהטן והתנגד להקמת מנהרה. לחץ ציבור רב הופעל נגד הקמת הגשר מחשש לפגיעה בקו הרקיע של מנהטן, אולם לבסוף הכריע את הכף הנשיא פרנקלין דלאנו רוזוולט שאסר על הקמת גשר מחשש שהדבר יפריע למבדוקי צי ארצות הברית הסמוכים.
המנהרה הוקמה בשנת 1950, לאחר עיכוב ממושך לאורך כל תקופת מלחמת העולם השנייה.
המנהרה בבעלות העיר ניו יורק ומנוהלת על ידי רשות המנהרות וגשר טריבורו.
שם המנהרה

שם המנהרה מתייחס לרובע אליו היא מתחברת, ולפארק בטרי המצוי בקצה הדרומי של האי מנהטן.
המנהרה בתרבות פופולרית

המנהרה מאוזכרת בסרט "גברים בשחור" משנת 1997 - בו משמש המאוורר של המנהרה ככניסה למפקדת הגברים בשחור.
במשחק Call of Duty: Modern Warfare 3 התעלה קורסת בשל ההתקפה הרוסית על ניו יורק.
משפט פאלטינגס

בתורת המספרים, משפט פאלטינגס קובע שלעקום אלגברי בעל גנוס גדול מ-1 מעל שדה המספרים הרציונליים (או שדה מספרים אחר) יש לכל היותר מספר סופי של נקודות רציונליות. את המשפט שיער לראשונה לואי מורדל ב-1922, והוא נודע כהשערת מורדל, עד שב-1983 הוכיח אותו גרד פאלטינגס.
לדוגמה, המשפט קובע שלמשוואה מהצורה  y^{2}z^{3}=x^{5}+z^{5} או  x^{5}+y^{5}=xz^{4}+x^{4}z יכול להיות רק מספר סופי של פתרונות במספרים שלמים.
לצד המקרה של גנוס  g>1 שבו מטפל המשפט, לעקום חלק עשוי להיות גם גנוס  g=0 (ואז, אם יש עליו נקודות רציונליות, מספרן אינסופי), או  g=1 (ואז, אם יש נקודות רציונליות, זהו עקום אליפטי, ולפי משפט מורדל הוא חבורה אבלית נוצרת סופית).
מסקנות מן המשפט

נובעת ממנו גרסה חלשה של המשפט האחרון של פרמה: לכל  n>4 יש לכל היותר מספר סופי של פתרונות שלמים (ונטולי גורם משותף) למשוואה  x^{n}+y^{n}=z^{n}.
נובע ממנו "משפט האיזוגניה" שלפיו שתי יריעות אבליות עם מודולי טייט איזומורפיים (מעל  \mathbb {Q} _{\ell } עם פעולתה של חבורת גלואה), הן איזוגניות.
כדי להוכיח את המשפט, הוכיח פאלטינגס את "השערת שפרביץ'", שלפיה יש רק מספר סופי של מחלקות איזומורפיזם של יריעות אבליות ממימד קבוע ובעלות מעלת פולריזציה קבועה מעל שדה מספרים נתון, עם רדוקציה טובה מחוץ לקבוצה נתונה של הערכות על השדה. העובדה שהשערת מורדל נובעת מתוצאה זו, הוכחה על ידי Parshin ב-1971.
גרסה של השערת מורדל לשדות פונקציות מעל שדה סופי הוכחה על ידי יורי מאנין (1963) (ב-1990 מצא Robert F.Colman פער בהוכחה זו) ו-(Hans Grauert (1965.
מנופני

| --- | --- |
תמונת נוף בין הגזרות דילי ממחוז דילי וסיים
 מדינה:  מזרח טימור מזרח טימור
 נפות במחוז:  4 גזרות מרכזיות: אלאס (באנגלית: Alas)  פטוברליו (באנגלית: Fatuberlio)  סיים (באנגלית: Same)  טוריסכאי (באנגלית: Turiscai)
 בירת המחוז:  סמה
 שפה רשמית:  טטום
 שטח:  1,325 קמ"ר
 אוכלוסייה:  ‏
  ‑ במחוז:  53,691 (2015)
  ‑ צפיפות:  33.9 נפש לקמ"ר (2004)
 קואורדינטות:  9°00′00″S 125°47′00″E﻿ / ﻿9°S 125.78333333333°E﻿ / -9; 125.78333333333 
 אזור זמן:  UTC +9
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
מחוז מנופני (בטטום: Manufahi) הוא מחוז השוכן על החוף הדרומי של המדינה מזרח טימור. האוכלוסייה במחוז מונה 44,950 אנשים שחיים בשטח של 1,325 קמ"ר. המחוז גובל במחוזות מנטוטו מכיוון מזרח, איינרו ממערב ואילאו מצפון. בתקופת השליטה הפורטוגזית באזור המדינה מזרח טימור, נקרא המחוז בשם סיים (Same), כשמה של אחת הגזרות במחוז כיום.
גזרות

המחוז מחולק ל-4 גזרות מרכזיות והן:
אלאס (באנגלית: Alas) (מס' תושבים: 7,179, שטח: 406.96 קמ"ר)
פטוברליו (באנגלית: Fatuberlio) (מס' תושבים: 6,902, שטח: 375.92 קמ"ר)
סיים (באנגלית: Same) (מס' תושבים: 27,554, שטח: 355.28 קמ"ר)
טוריסכאי (באנגלית: Turiscai) (מס' תושבים: 6,993, שטח: 188.44 קמ"ר)
ראו גם

מחוזות מזרח טימור
הערות שוליים

↑  לפי מפקד אוכלוסין שנערך בשנת 2004
1 2 3 4  Direcção Nacional de Estatística: 2010 Census Wall Chart (English)
נאג'צ'ץ'

| --- | --- |
סמל נאג'צ'ץ'סמל נאג'צ'ץ'

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת טיסאויווארוש
 שטח:  9.83 קמ"ר
 אוכלוסייה:  ‏
  ‑ בכפר:  748 (1 בינואר 2024)
 קואורדינטות:  47°57′38″N 20°56′36″E﻿ / ﻿47.96055°N 20.943311111111°E﻿ / 47.96055; 20.943311111111 
 אזור זמן:  UTC +1
 http://www.nagycsecs.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נאג'צ'ץ'(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נאג'צ'ץ'  he tabBackground:;tabBorder:#aaa;defaultTab:0;
 
נאג'צ'ץ' (בהונגרית: Nagycsécs) הוא כפר במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה גם אוכלוסיית הכפר נמצאת בירידה שנים רבות מ-879 תושבים בשנת 1990 עד ל-769 תושבים בלבד בשנת 2018 (ירידה של כ-12%).
במהלך השנים חיו בכפר מעט יהודים ובמקום קיימות שאריות של מצבות יהודיות הרוסות.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 56 |  |
| 1880 | 52 | 641 |
| 1910 | 28 |  |
| 1920 | 27 |  |
| 1930 | 23 |  |
| 1941 | 17 | 824 |
נאג'סנטיאנוש

| --- | --- |
סמל נאג'סנטיאנושסמל נאג'סנטיאנוש

 מדינה:  הונגריה הונגריה
 חבל:  מערב טרנסדנוביה
 מחוז:  גיור-מושון-שופרון גיור-מושון-שופרון
 נפה:  נפת גיור
 שטח:  30.3 קמ"ר
 אוכלוסייה:  ‏
  ‑ בכפר:  1,970 (1 בינואר 2024)
 קואורדינטות:  47°42′37″N 17°52′14″E﻿ / ﻿47.710369444444°N 17.870688888889°E﻿ / 47.710369444444; 17.870688888889 
 אזור זמן:  UTC +1
 https://nagyszentjanos.asp.lgov.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נאג'סנטיאנוש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נאג'סנטיאנוש  he tabBackground:;tabBorder:#aaa;defaultTab:0;
 
נאג'סנטיאנוש (בהונגרית: Nagyszentjános) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1985 לאחר שפוצל מהכפר גניי.
הערות שוליים

↑  מפקד האוכלוסין ההונגרי 2018
↑  נתוני הכפר באתר הלמ"ס ההונגרי
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת גיור |
| --- | --- | --- |
| יישובים | גיור • אבדה • בזי • בן • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • גיוראויבראט • גיוראויפלו • גיורזאמוי • איקרן • קאיארפץ • קישבאיץ' • קורונצו • קונסיגט • מזארש • מושונסנטמיקלוש • נג'בייץ' • נאג'סנטיאנוש • ניול • אטוונן • פר • ראבפטונה • רטלפ • שוקורופאטקה • טניה • טלטשטווה • ואמושסבדי • ונק |  |
ערך זה הוא קצרמרבנושא יישובים. אתם מוזמנים לתרום לוויקיפדיה ו.
מלחמת הלובסטרים

מלחמת הלובסטרים הייתה סכסוך בין ברזיל וצרפת בקשר לדיג לובסטרים בין השנים 1961–1963. הסכסוך החל לאחר שממשלת ברזיל סירבה לאפשר לדייגים צרפתים לדוג לובסטרים במרחק של 100 מייל מהחוף הצפון–מזרחי שלה בטענה שהלובסטרים זוחלים על המדף היבשתי. לעומתה, צרפת טענה שהלובסטרים שוחים, וככאלה הרשות לדוג אותם נתונה לדייגים בצורה חופשית. המחלוקת נפתרה באופן חד צדדי כשברזיל הרחיבה את תחום המים הטריטוריאליים שלה למרחק 200 מייל מהחוף, כך שכלל גם את בית הגידול של הלובסטרים.
על אף שהסכסוך התקיים זמן רב לפני כינון חוק הים, הוא הסתיים בחתימה על הסכם ב-10 בדצמבר 1964, שהתיר ל-26 ספינות צרפתיות לדוג במקום למשך חמש שנים, בתנאי שיעבירו חלק מהרווחים לידי הדייגים הברזילאים.
התקרית והמחלוקת

ב-21 בפברואר 1961, מספר קבוצות דייגים ממאוריטניה שהייתה בשליטת צרפת, החליטו להרחיב את תחום הדייג שלהן לצד השני של האוקיינוס האטלנטי. הן התמקמו מול חופי ברזיל בנקודה שבה הלובסטרים נמצאים בעומק של 76–198 מטרים. בעקבות תלונות של הדייגים המקומיים על סירות דיג צרפתיות, הורה האדמירל ארנולדו טוסקנו לשתי קורבטות להתייצב באזור הדיג של הצרפתים. לאחר שטענות הדייגים אומתו, הורה מפקד כלי השיט הברזילאי לצרפתים לשוט לכיוון מים עמוקים יותר, ולהותיר את המדף היבשתי לכלי שיט ברזילאים קטנים יותר. המצב הפך למתוח, אחרי שהצרפתים סירבו ויצרו קשר עם ממשלת צרפת בבקשה שתשלח משחתת שתלווה אותם, מה שגרם לברזילאים להעלות את מצב הכוננות שלהם.
באותו היום, שר החוץ של ברזיל, הרמס לימה, הגדיר את ההתנהלות הצרפתית כעוינת: "הגישה הצרפתית לא קבילה, וממשלתנו לא תיסוג. הלובסטרים לא ייתפסו". במקביל, נשיא צרפת, שארל דה גול, הגיב בכך ששלח משחתת שתגן על סירות הדיג, אך בטרם הגיעה היא הוחזרה, כדי למנוע הסלמה. נשיא ברזיל, ז'ואאו גולאר, הציב בפני הצרפתים אולטימטום של 48 שעות להסיג את סירות הדיג, אך ב-2 בינואר 1962, כשהן סירבו לעזוב את המקום, לכד הצי הברזילאי את הספינה הצרפתית Cassiopée שהייתה מול חופי ברזיל. באפריל 1963 הגיע המצב לסף מלחמה.